陳恪 (成化進士)

陳恪（），字克謹，號矩斋，浙江湖州府歸安縣人，軍籍，明朝政治人物。

 生平 
成化十九年（1483年）癸卯科浙江鄉試第七十六名舉人。成化二十三年（1487年）中式丁未科會試第六十四名，三甲第一百四十九名進士。授宿松知縣，九年六月都察院理刑，十年八月实授陕西道監察御史《明孝宗敬皇帝实录卷之一百二十八》：弘治十年八月辛未，實授試監察御史華璉、袁經、林世遠、陳恪、車梁、陳珀、李良、劉嶤、曹玉、盧儀、藍章、陸偁、公勉仁、王冠、王憲、袁佐、石椂、王約、金洪、孫鄘、李咨、尹洪、周魯、劉弼、王凱、王術、吳學、何琛、仇仁、弋福為監察御史，璉、經、世遠河南道；恪、梁、珀、良陝西道；嶢、玉雲南道；儀、章貴州道；偁、勉仁、冠、憲江西道；佐福建道；椂、約、洪山西道；墉、咨、洪湖廣道；魯、弼山東道；凱、術、學四川道；琛、仁廣西道；福廣東道。，十四年巡按贵州，十七年巡按直隶，十八年二月升江西按察司副使，养病归，正德三年（1508年）六月黜为民。五年九月起復贵州按察副使、整饬威清兵备，八年四月升按察使，九月升山东右布政使，轉河南左布政使，十二月調江西，九年正月举卓异，十年八月升都察院右副都御史、巡抚南赣汀漳等处地方，十二月升大理寺卿，十三年四月卒，賜祭葬《大明武宗毅皇帝实录卷之一百六十一》：正德十三年夏四月，大理寺卿陈恪卒。恪字克谨，浙江归安人，成化丁未进士。授宿松知县，擢监察御史，转整饬南赣等处兵备。正德初，逆瑾用事，以冗员例革，寻复为御史，时事株连削籍。瑾败，复起为贵州副使，提督威清等处兵备，陛贵州按察使、山东右布政使、河南左布政使，改江西，时方朝觐吏部奏旌天下能吏，以恪为首，寻升右副都御史巡抚南赣汀漳诸郡，改大理寺卿，乃卒，赐祭葬如例。，荫子陈应期为国子生。

 家族 
曾祖陳公祚；祖父陳廷瓛，義官；父陳斆，母吳氏。重庆下。子陳應期，國子生，廣東市舶司提舉；陳應奎，選貢；陳應和，順天鄉試第二名。

参考文献
劉麟《清惠集》巻八《大理寺卿陳矩齋配朱氏墓誌銘》

Category:陳姓
Category:歸安人
Category:軍籍進士
Category:明朝宿松縣知縣
Category:明朝陝西道監察御史
Category:明朝江西按察司副使
Category:明朝贵州按察司副使
Category:明朝贵州按察使
Category:明朝山东右布政使
Category:明朝河南左布政使
Category:明朝江西左布政使
Category:明朝南赣巡抚
Category:明朝大理寺卿